b'\n_START_ARTICLE_\nOrebi\xc4\x87\n_START_SECTION_\nZgodovina\n_START_PARAGRAPH_\nOrebi\xc4\x87 je bil v preteklosti pomembno pristani\xc5\xa1\xc4\x8de. Ustanovljen je bil konec 16. stoletja. Ime je dobil po pomorski dru\xc5\xbeini Orebi\xc4\x87, ki je leta 1586 obnovila grad sredi utrjenega naselja. Pred tem se je dana\xc5\xa1nji Orebi\xc4\x87 imenoval Trstenica. Od 14. do 19. stol. je bil v Orebi\xc4\x87u sede\xc5\xbe kneza, ki je sodil pod upravo Dubrovni\xc5\xa1ke republike_NEWLINE_Kamnite utrdbe in gomile, ki se nahajajo na gri\xc4\x8du Grudi, in na hribu Vi\xc5\xbeanjici so iz prazgodovinskega obdobja. Odkrili so tudi ostanke naselja iz rimskega obdobja. V baro\xc4\x8dni cerkvi je nad vhodnimi vrati vzidan starokr\xc5\xa1\xc4\x8danski marmorni relief. Dva kilometra zahodno od Orebi\xc4\x87a se nahaja gotsko - renesan\xc4\x8dni fran\xc4\x8di\xc5\xa1kanski samostan postavljen v 15. stoletju. Nad samostanom stoji gotska cerkev Gospe od Karmena, ob kateri so anti\xc4\x8dni sarkofagi.'